Kumisaapas- vai kurkkudirektiivi? Tervalta suojautuminen vai ylitehokkaat pölynimurit? EU suoltaa virkatyönä säädöksiä, joista on usein enemmän haittaa kuin hyötyä. Ja miten säädösluonnos totesikaan korkokenkien käytöstä? Perussuomalaiset eurovaaliehdokkaat listasivat omat ”suosikkiälyttömyytensä”. Lue ja hämmästy.

Vaikea vastata, kun on runsauden pulaa. Suopellonraivauskieltodirektiivi häviää niukasti klassikolle eli komission asetukselle 1677/88/ETY (kurkun käyryys). — Erkki Havansi

Hehkulamppukielto on hölmö direktiivi. Hehkulamppukiellosta hyötyvät isot lamppujen valmistajat. Yritykset myöntävät itsekin, että se on fantastinen bisnes. Energiansäästölampun sisältämän elohopean vuoksi se on ongelmajätettä ja vaatii erityishävityksen – energiaa kuluu siis elinkaaren lopussakin. Hehkulamppujen lasi ja rauta eivät saastuta luontoa, koska ne voidaan kierrättää. — Laura Huhtasaari

Säädökset koskien hiilidioksidipäästöjen vähentämistä globaalin lämpenemisen torjumiseksi. — Marko Kulpakko

Komission asetus (EU) N:o 666/2013 pölynimurien ekologista suunnittelua koskevien vaatimusten osalta komissio on tehnyt taustaselvityksen, jossa analysoidaan kotitalouksissa ja liiketiloissa käytettäviin pölynimureihin liittyviä teknisiä, taloudellisia ja ympäristönäkö kohtia; ”Pölynimurilla tarkoitetaan laitetta, joka poistaa puhdistet tavalta pinnalta likaa laitteen sisällä syntyvästä alipaineesta johtuvan ilmavirran avulla. Komissio tarkastelee uudelleen imuriletkun kestävyyttä ja moottorin operatiivista elinikää koskevia erityisiä ekosuunnitteluvaatimuksia ja esittää tämän uudelleentarkastelun tulokset kuulemisfoorumille viimeistään 1.9.2016.” Kysymys: Tarvitaanko tätä todella, kun rahaa ei ole edes perusterveydenhuoltoon? — Anne Louhelainen

Onhan näitä älyttömiä kurkku- ja kumisaapasdirektiivejä vaikka kuinka paljon! Talousihmisenä olen ollut huolissani EU:n päästökaupan aiheuttamista ongelmista eurooppalaisille yrityksille ja työpaikoille. Näin joulun kunniaksi nimeän kuitenkin ajankohtaisena, kansalaisten kodinvaihtoa haittaavana asiana EU:n energiatehokkuusdirektiivin. Sen seurauksenahan Suomeen tuli energiatodistuspakko pientaloille. Tämä on merkittävä, mutta täysin turha lisäkustannus kodinvaihtotilanteessa, kun jokaisen talon todellinen energiankulutus on helposti selvitettävissä energialaskuista, kaukoluennan yleistyttyä jopa kuukausitasolla. — Ilkka Matinpalo

Tuore älyttömyys on tekeillä pankkiunioniin. Vaikka sijoittajanvastuu on tarkoitettu ensisijaiseksi vastuuksi, kuten pitääkin, tämä sijoittajanvastuu tulee ehkä voimaan vasta muutama vuosi sen jälkeen kun yhteisvastuuseen perustuva kriisirahasto on jo perustettu. Yhteisvastuu on jo itsessään huono asia ja kaiken lisäksi se tulisi voimaan ensin. Lähdetään siis heti väärässä järjestyksessä liikkeelle! — Piritta Poikonen

Uusi EU-säännös leikkaa pölynimurien imutehoa 2000 watista 1600 wattiin. Tämä energiatehokkuuden nimissä! — Pirkko Ruohonen-Lerner

Näitä osin haitallisia, osin lähinnä hassuja säädöksiä riittää satamäärin. Lehdissäkin on kerrottu muun muassa WC-pönttöjen ja pesukoneiden sääntelystä, samoin esimerkiksi viinikaapin ohjekirjaan on vaadittu ilmoitus, että kaappi on tarkoitettu viinin säilömiseen. Eräs vähemmän tunnettu klassikko on europarlamentin hyväksymä mietintö ”Naisten rooli vihreässä taloudessa”, jossa mm. todisteltiin että ilmastonmuutos vaikuttaa enemmän naisiin kuin miehiin. — Sampo Terho

Terva on luokiteltu EU-säännöksissä haitallisten puunsuoja-aineiden joukkoon ja EU:n mukaan puuveneen tervaamisessa on parasta suojautua maskeilla ja hupuilla. — Mauno Vanhala

Taitaa olla niin, että suurehko osa säädöksistä ja direktiiveistäkin ovat täyttä byrokraattista potaskaa; esimerkkinä säädösluonnos siitä, minkälaisia korkokenkiä parturi-kampaajat saisivat työssään käyttää! Hei haloo, eivätköhän he itse tiedä käyttökenkiensä valintaperusteet paremmin kuin Brysselin lakeijat! — Juha Väätäinen

Kirjoitus on julkaistu Perussuomalainen 16/2013 -lehdessä. >

PS VERKKOTOIMITUS